stanford-oval/wikipedia huggingface dataset:
Sea Wolf (ohjus)
Historia

Järjestelmän kehittäminen aloitettiin 1964 aiemman Sea Cat järjestelmän korvaamiseksi. Sen tehtävänä oli suojata pienempiä laivaston pinta-aluksia vihollisen meritorjuntaohjuksilta ja lentokoneilta. Sopimus järjestelmän toimittamisesta solmittiin 1967 ja testit jatkuivat vuosien 1970–1977 ajan. Testauksessa käytettiin tarkoitusta varten muunnettua Leander-luokan fregattia HMS Penelopea vuodesta 1976 lähtien. Sea Wolf on ollut Royal Navyn käytössä vuodesta 1979 alkaen ja oli käytössä myös Falklandin sodassa 1982. Sea Wolf -ohjukset on käytössä brittiläisillä Type 22 - ja 23 -fregateilla. Viimeisimpien versioiden arvioidaan olevan palveluksessa vuoteen 2020 saakka.
Sea Wolfin räjähdysainelataus on 13,4 kg ja ohjus ammutaan aluksesta pystysuoraan ylöspäin. Ohjuksen lentonopeus on 3 machia, lakikorkeus 3 000 metriä, maksimikantaman ollessa 10 km.
Aiheesta muualla

Wikimedia Commonsissa on kuvia tai muita tiedostoja aiheesta .
Sea Wolf. Royal Navy. Arkistoitu 6.8.2009. Viitattu 16.8.2009. (englanniksi)
Sevillan maailmannäyttely

Vuoden 1992 maailmannäyttelyn panoramakuva.
Sevillan vuoden 1992 maailmannäyttely eli EXPO '92 (esp. Exposición Universal de Sevilla 1992) oli Sevillassa 20. huhtikuuta 1992 – 19. lokakuuta 1992 järjestetty maailmannäyttely. Näyttely sijaitsi lähes 215 hehtaarin suuruisella La Cartuja -saarella, joka sijaitsee Guadalquivir-joen keskellä vastapäätä Sevillan historiallista keskustaa. Näyttelypaviljonkeja oli 95, valtioita 108, kansainvälisiä organisaatioita 22 sekä kolmisenkymmentä monikansallista yritystä. Maailmannäyttelyn kävijämäärä oli lähes 42 miljoonaa.
Maailmannäyttelyn järjestelemisen lähtölaukauksena pidettiin Espanjan kuninkaan Juhan Carlosin Dominikaaniseen tasavaltaan tekemää valtiovierailua, jossa hän puhuessaan 31. toukokuuta 1976 pääkaupunki Santo Domingossa mainitsi aikomuksesta järjestää III ibero-amerikkalainen näyttely, kuten oli järjestetty vuonna 1929 Barcelonassa ja Sevillassa hänen isoisänsä Alfonso XIII:n hallitsija-aikana. Tammikuussa 1981 Sevillan kaupunginvaltuusto teki päätöksen hakea maailmannäyttelyä vuodelle 1992, mitä Espanjan hallitus tuki maaliskuussa 1982 tekemällään päätöksellä. Alun perin oli ajatus järjestää näyttely yhtä aikaa Chicagon kanssa, mutta kaupunki vetäytyi suunnitelmasta. Järjestelyvastuu oli täysin Sevillalla. Maailmannäyttelyn avajaisvuonna tuli kuluneeksi 500 vuotta Kristoffer Kolumbuksen Amerikan löytämiseen johtaneesta purjehduksesta.
Vuosi 1992 oli muutenkin usean suurtapahtuman vuosi Espanjassa. Maassa järjestettiin Barcelonan kesäolympialaiset, Madrid toimi kyseisenä vuonna Euroopan kulttuuripääkaupunkina ja Kolumbuksen ensimmäisestä Amerikan löytöretkestä tuli kuluneeksi 500 vuotta, mitä myös juhlittiin näyttävästi Espanjassa.
Maailmannäyttelyn järjestely Sevillassa vaati suuria panostuksia infrastruktuuriin, muun muassa liikenteeseen. Tähän liittyen rakennettiin uusittu lentoasema, huippunopea junayhteys AVE Madridin ja Sevillan välille, uusia moottoriteitä sekä seitsemän uutta siltaa Guadalquivir-joen yli.
Suomen paviljonki

Suomi osallistui Sevillan maailmannäyttelyyn omalla paviljongillaan Helvetinkolu (esp. Hell's Gorge-Finland), jonka oli suunnitellut nuorten arkkitehtien viisikko: Juha Jääskeläinen, Juha Kaakko, Petri Rouhiainen, Matti Sanaksenaho ja Jari Tirkkonen. Nimi viittaa Ruoveden Helvetinjärven kansallispuistossa olevaa Helvetinkolu-nimellä tunnettua muodostelmaa. Helvetinkolu muodostui kahdesta rakennuksesta, jotka olivat teräsrakenteinen Kone ja puurakenteinen Koli. Rakennusten välinen alue muodosti kuilun eli kolun, jonka yläpuolella oli rakennuksia yhdistävä silta. Rakennusten muotokielen inspiraatio oli löytynyt Kain Tapperin veistotaiteesta.
Suomen paviljongin pääkomissaarina toimi urheilujohtajana paremmin tunnettu Peter Tallberg. Suomen paviljongin näyttelysuunnitelman ja taiteilijavalinnat teki arkkitehti, professori Juhani Pallasmaa. Kävijöitä Suomen paviljongissa oli keskimäärin päivittäin 9 000. Huomattava osa oli suomalaisia turisteja, koska matka Aurinkorannikolta oli helppo ottaa osaksi Espanjan matkaa johtuen suhteellisen lyhyestä matkasta Sevillaan.
Suomen osaston avajaiset olivat 4. kesäkuuta 1992. Suomen valtiota tilaisuudessa edusti ulkomaankauppaministeri Pertti Salolainen, joka piti myös avajaispuheen tuoden esille aktiivissa vaiheessa olevat suomalaisten neuvottelut liittymisestä Euroopan yhteisöön. Avajaisjuhlassa esiintyivät mm. nuorisokuoro Candomino, Antti Sarpila swing band, kansantanssiyhtye Rimpparemmi, kansanmusiikkiyhtye Värttinä. Suomen paviljongin vastaanotossa esiintyi myös suomalainen joulupukki. Suomi-päivän päätteeksi järjestettiin noin 500 hengelle kutsuvierasvastaanotto.
Tasavallan presidentti Mauno Koivisto puolisoineen vieraili maailmannäyttelyssä muutama päivä myöhemmin eli 9. kesäkuuta matkalla Etelä-Amerikkaan.,
Suomen paviljongissa oli Kain Tapperin puuveistos, Esa Laureman kineettinen valotaideteos ja Stefan Lindforsin veistos. Paviljongissa oli myynnissä myös Björn Weckströmin koruja, lasitavaraa ja muumituotteita. Pohjoisesta luonnosta muistuttaa valokuvaaja Odert Lackschéwitzin 120 projektorilla heijastettava multivisio. Suomalaisyrityksistä tuotteineen paikalla olivat Rapalan uistimet, Fiskarsin sakset ja Finlaysonin pyyhkeet.
Lahden kaupunki esittäytyi Sevillassa ainoana suomalaispaikkakuntana 29. heinäkuuta 1992. Esiintyminen oli Lahden kaupungin suunnitelmaa olla mukana vuoden 2006 talviolympialaisten järjestäjäehdokkaana. Paikalla oli juuri helmikuussa 1992 kaksi olympiakultaa Albertvillen olympialaisissa voittanut mäkihyppääjä Toni Nieminen. Suomen paviljongissa oli asiaan liittyen mäkihyppysimulaattori, jota olympiavoittaja esitteli. Paikalla järjestettiin myös rullasuksihiihtokisa, jossa oli 22 urheilijaa 11 eri maasta. Suomea edustavat Jaana Savolainen, Mari Lampinen, Harri Kirvesniemi sekä Jari Isometsä.
Kisoissa julkaistiin eri maiden postilaitosten toimesta kymmeniä postimerkkejä. Suomen posti julkaisi maaliskuussa 1992 ensimmäistä kertaa maailmannäyttelystä erikoispostimerkin Sevillan maailmannäyttelyn johdosta.
Maailmannäyttelyn jälkeinen aika

Helvetinkolu jäi paikoilleen maailmannäyttelyn alueelle perustettavaan tiedepuistoon. Paviljongin osti Sevillan arkkitehtiseura, joka aikoi käyttää kaksiosaista rakennusta toimistonaan, arkkitehtuurikirjastona ja näyttelytilana. Suomalaisilla oli mahdollisuus käyttää tiloja edelleenkin omiin kulttuuri- ja edustustilaisuuksiinsa. Käyttö jäi kuitenkin hyvin vähäiseksi.
Maailmannäyttelyn sulkemisen jälkeen osa alueesta muutettiin teknologiakeskukseksi nimellä Cartuja 93 ja perustettiin teemapuisto Isla Mágica. Odotukset teknologiakeskuksen suhteen eivät kuitenkaan ole toteutuneet eli alueen käyttö on jo jäänyt odotettua vaatimattomammaksi.,  Paviljongit purettiin suurelta osin, ja yritykset käyttivät niitä vain osittain. Cartuja-saarelle rakennettiin myöhemmin vuoden 1999 yleisurheilun MM-kisoja varten noin 60 000 katsojan Estadio Olímpico de la Cartuja -stadion.
Kuvia

Espanjan paviljonki
Japanin paviljonki
Marokon paviljonki
Romanian paviljonki
Unkarin paviljonki
Avaruusalus Hermès - Euroopan avaruusjärjestön rakentama
Alamillon silta Sevillassa maailmannäyttelyalueelle
Hissiyhtiö Schindler Sevillassa maailmannäyttelyalueella
Aiheesta muualla

Wikimedia Commonsissa on kuvia tai muita tiedostoja aiheesta .
Sevillan maailmannäyttely 1992 by Tomi Lindblom  20.4.1992. mtv3. Viitattu 6.4.2019.
Helvetinkolu oli Suomen paviljonkirakennus Sevillan maailmannäyttelyssä. Vasemmanpuoleinen oli teräsrakenteinen Kone-rakennus ja oikeanpuoleinen puurakenteinen Koli-rakennus.
Servance-Miellin

| Servance-Miellin |
| --- | --- |
 Kunnantalo
 Servance-Miellin
 Koordinaatit: 47°48′55″N, 6°40′59″E 
Valtio:  Ranska
Alue:  Bourgogne-Franche-Comté
Departementti:  Haute-Saône
Arrondissementti:  Lure
Pinta-ala:  
 – Kokonaispinta-ala:  52,6 km²
Väkiluku (2019):  788 
 – Väestötiheys:  15 as./km²
Kunnan numero:  70489
Infobox OKVirheellinen NIMI-arvo: 
Servance-Miellin ​[sɛʁvɑ̃s mjɛlɛ̃] on Ranskassa Haute-Saônen departementissa Bourgogne-Franche-Comtén alueella sijaitseva kunta. Se sijaitsee Ognonjoen varrella, noin 22 kilometriä Luren kaupungista koilliseen.
Servance-Miellinin kunta muodostettiin 1. tammikuuta 2017. Tällöin kaksi kuntaa Miellin ja Servance yhdistyivät.
Vuodelta 1689 peräisin olevassa Neitsyt Marian taivaaseenastumisen kirkossa on barokkityylinen alttaritaulu 1700-luvulta sekä lasimaalauksia 1900-luvulta. Vuonna 1906 rakennettu kunnantalo toimii myös kouluna. Keskuspaviljongin pohjoisosassa on tyttökoulu ja eteläosassa poikakoulu.
Kunnan alue kuuluu osittain 220 neliökilometrin tasankoon nimeltään Plateau des mille étangs. Tätä ”Tuhannen lammen tasankoa” kutsutaan myös ”Pikku-Suomeksi” (La Petite Finlande).
Neitsyt Marian taivaaseenastumisen kirkko
Barokkityylinen alttaritaulu
Plateau des mille étangs
Aiheesta muualla

Kuvia tai muita tiedostoja aiheesta Servance-Miellin Wikimedia Commonsissa
Servas Open Doors

Servas Open Doors (tai Servas International tai vain Servas) on vuonna 1949 perustettu kansainvälinen vieraanvaraisuusjärjestö, jolla on pääosin vapaaehtoistyöhön perustuvaa toimintaa yli 130 maassa. Järjestön jäsenten toiminnan päämuotona on tarjota muista maista tuleville järjestön jäsenille lyhytaikainen majapaikka omassa kodissa tai muu mahdollisuus tavata ja keskustella.
Järjestön perustivat amerikkalainen Bob Luitweiler (1918–2008) ystävineen toisen maailmansodan jälkeen alun perin rauhanjärjestöksi. Järjestön alkuperäinen nimikin oli Peacebuilders, "Rauhanrakentajat", kunnes päädyttiin esperanton kielessä palvelemista tarkoittavaan Servas-nimeen. Suomessa Servas-toiminta alkoi vuonna 1970.
Servas on maiden hallituksista riippumaton kansalaisjärjestö. Se määrittelee itsensä maailmanlaajuiseksi, voittoa tavoittelemattomaksi kulttuurivaihtoverkostoksi joka tuo eri maiden ihmisiä yhteen yhteisymmärryksen, suvaitsevaisuuden, keskinäisen kunnioittamisen ja maailmanrauhan edistämiseksi.
Servas-järjestön käytännön toiminnan runkona ovat Servas-isännät ja -isäntäperheet ympäri maailmaa, jotka ovat kiinnostuneita avaamaan ovensa avaramielisille ja ennakkoluulottomille Servas-matkaajille, jotka puolestaan haluavat tutustua vierailemansa maan kulttuuriin ja tavallisten ihmisten elämään siellä. Servas-isäntiä ja -matkustajia yhdistää halu ymmärtää toistensa arkea ja poistaa esteitä syvemmän kulttuurien ja kansojen välisen ymmärryksen tieltä. Sekä isännäksi että matkaajaksi haluavat haastatellaan henkilökohtaisesti ennen hyväksymistä.
Aiheesta muualla

Servas Finland (suomeksi)
Servas International (englanniksi)
Sega Ages

| Sega Ages |
| --- | --- |
Kehittäjä:  M2 Sega Digital Eclipse Working Designs
Julkaisija:  Sega D3 Publisher
Lajityyppi:  Tasoloikka Shoot 'em up RPG Kolikkopeli
Alusta:  Sega Saturn PlayStation 2 (SEGA AGES 2500) PlayStation 3 (Sega Ages Online/Sega Vintage Collection) Xbox 360 (Sega Ages Online/Sega Vintage Collection) Nintendo Switch
Ensijulkaisu:  Sega Ages Vol. 1 Syukudai ga Tant-R (1996)
Aiheesta muualla
MobyGames
Lisää peliartikkeleitaVideopelien teemasivulla
Sega Ages on pelikokoelmasarja Segan klassikko videopeleistä julkaistuna usealle konsolille, suurimman osa niistä kehittäjänä on ollut M2. Ensimmäinen osa sarjassa ilmestyi Japanissa Sega Saturnille, jotka sen jälkeen seurasi PlayStation 2 -konsolille SEGA AGES 2500 nimen alla. Jotkin näistä 2500 nimen alla julkaistuista peleistä julkaistiin USA:ssa ja Euroopassa pelikokoelmassa Sega Classics Collection.
Sega Saturn

Nämä pelit ovat pääasiassa vain Japanissa julkaistuja.
Sega Ages 2500

Nämä pelit ovat pääasiassa julkaistu vain Japanissa PlayStation 2 -konsolille. Jotkin näistä peleistä ovat julkaistu 3D AGES nimellä.
Sega Ages Online/Sega Vintage Collection (2012)

Nämä pelit ovat ladattavissa PlayStation Store ja Xbox Live Arcade -kauppapalveluista.
HUOM!: Osa näistä on saatavilla vain Xbox 360 tai PlayStation 3 -konsoleille.
Sega Ages Nintendo Switch

HUOM!: Osa näistä ovat tulevia julkaisuja.
| Nimi | Julkaistu | Julkaisumaa> JP | Julkaisumaa> NA | Julkaisumaa> PAL | Kehittäjä | Huomautukset |
| --- | --- | --- | --- | --- | --- | --- |
| Sega Ages: Sonic the Hedgehog | syyskuu 2018WW |  |  |  | Sonic Team M2 | Tämä on Sega MegaPlay -versio, joka käytännössä on pelihalli versio Mega Drivesta. |
| Sega Ages: Thunder Force IV | syyskuu 2018WW |  |  |  | Technosoft M2 | Tämä peli perustuu Sega Saturn -versioon. |
| Sega Ages: Phantasy Star | lokakuu 2018JP marraskuu 2018WW |  |  |  | M2 |  |
| Sega Ages: Alex Kidd in Miracle World | helmikuu 2019JP maaliskuu 2019WW |  |  |  | M2 |  |
| Sega Ages: Gain Ground | joulukuu 2018JP maaliskuu 2019WW |  |  |  | M2 |  |
| Sega Ages: Out Run | marraskuu 2018JP tammikuu 2019WW |  |  |  | Sega-AM2 M2 |  |
| Sega Ages: Virtua Racing | 2019 |  |  |  | Sega-AM2 M2 |  |
| Sega Ages: Puyo Puyo | maaliskuu 2019JP 2019WW |  |  |  | Compile M2 |  |
| Sega Ages: Space Harrier | 2019 |  |  |  |  |  |
| Sega Ages: Columns II: The Voyage Through Time | 2019 |  |  |  |  |  |
| Sega Ages: Thunder Force AC | 2019 |  |  |  |  |  |
| Sega Ages: Sonic the Hedgehog 2 | 2019 |  |  |  |  |  |
| Sega Ages: Puyo Puyo 2 | 2019 |  |  |  |  |  |
| Sega Ages: Puzzle & Action: Ichidant-R | 2019 |  |  |  |  |  |
| Sega Ages: Shinobi | 2019 |  |  |  |  |  |
| Sega Ages: G-LOC: Air Battle | 2019 |  |  |  |  |  |
| Sega Ages: Fantasy Zone | 2019 |  |  |  |  |  |
| Sega Ages: Herzog Zwei | 2019 |  |  |  |  |  |
| Sega Ages: Wonder Boy in Monster Land | 2019 |  |  |  |  |  |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sega Ages
Käännös suomeksi
Siperia opettaa

| Siperia opettaa |
| --- | --- |
Kestoaika:  30 minuuttia
Pääosissa:  Andrea Schilirò Stefano Benchimol Tomi Passi Naku Piirainen
Alkuperämaa:   Suomi
Verkko:  Jim
Esitetty:  9. joulukuuta 2011 – 23. joulukuuta 2011
Tuotantokausia:  1
Jaksoja:  3
Tuotanto
Tuottaja(t):  Olli Ikäheimo
Ohjaaja(t):  Matteo Maggi
Käsikirjoittaja(t):  Matteo Maggi
Leikkaaja(t):  Matteo Maggi Matteo Falavigna
Kuvaaja(t):  Matteo Maggi Olli-Pekka Pesonen
Tuotantoyhtiö(t):  Rabbit Films
Aiheesta muualla
Elonet
Siperia opettaa on joulukuussa 2011 Jim-kanavalla esitetty 3-osainen dokumenttisarja, jossa seurataan valokuvaajan Andrea Schilirón ja kolmen lumilautailijan Naku Piiraisen, Tomi Passin sekä Stefano Benchimolin matkaa kohti siperiaa.
Jaksot

| Jaksot | Nimi | Ensiesitys |
| --- | --- | --- |
| 1. | Matka alkaa | 9. joulukuuta 2011 |
| 2. | Syvemmälle Siperiaan | 16. joulukuuta 2011 |
| 3. | Määränpää lähestyy | 23. joulukuuta 2011 |
Serum Institute of India

| Serum Institute of India |
| --- | --- |

Yritysmuoto:  osakeyhtiö
Perustettu:  1966
Perustaja:  Cyrus Poonawalla ja Zavaray Poonawalla Esq.
Toimitusjohtaja:  Adar Poonawalla
Puheenjohtaja:  Cyrus Poonawalla
Kotipaikka:  : 212/2 Hadapsar, Off Soli Poonawalla Road, Pune 411028, Intia
Toimiala:  lääketeollisuus
Tuotteet:  rokotteet
Emoyhtiö:  Poonawalla Investment & Industries Pvt. Ltd.
Kotisivu:  www.seruminstitute.com
Infobox OKVirheellinen NIMI-arvo: 
Serum Institute of India Pvt. Ltd. (lyhenne SII) on vuonna 1966 perustettu intialainen bioteknologinen teollisuusyritys.
Serum Institute of Indian (SII) valmistama covid-19-rokote Intian markkinoille.
SII on annosten kappalemäärällä  mitattuna maailman suurin rokotteita valmistava yritys, ja valmisti jo ennen covid-19-taudin aiheuttamaa rokotetuotannon laajentamista noin 1,3 miljardia rokoteannosta vuosittain.
Yritys toimii miljardööri Cyrus Poonawallan hallitseman, vuonna 1896 perustetun Poonawalla Investment & Industries -holdingyhtiön tytäryhtiönä.
Aiheesta muualla

Indian Pharmaceutical Industry (englanniksi) (ibef.org)
Pharmaceutical Industry Analysis: Market Research, Survey, Growth & Reports: Indian Pharma Sector[vanhentunut linkki] (englanniksi) (brandindiapharma.in)
Sector Survey: Pharmaceuticals (Arkistoitu – Internet Archive) (englanniksi) (makeinindia.com)
Terhi Width (9.12.2020) HS pääsi tutustumaan Intiassa tehtaaseen, joka toimittaa koronarokotetta luultavasti myös Suomeen: eniten yllätti toimitusjohtajan Airbus-työhuone (maksumuuri, tilaajille) (hs.fi)
Slovakian presidentinvaalit 1999

Slovakian presidentinvaalit 1999 järjestettiin Slovakiassa 15. toukokuuta 1999 ja vaalin toinen kierros 29. toukokuuta. Vaalit ovat Slovakian ensimmäiset suorat presidentinvaalit vuoden 1998 tehdyn perustuslain muutoksen jälkeen. Tätä ennen parlamentti valitsi presidentin. Vaalit voitti Rudolf Schuster, joka voitti toisella kierroksella maan entisen pääministerin Vladimír Mečiarin.
Slovakian presidentinvaalit 2004

Slovakian presidentinvaalit 2004 järjestettiin Slovakiassa 3. huhtikuuta 2004 ja vaalin toinen kierros 17. huhtikuuta.
Vaikka entinen pääministeri Vladimír Mečiar sai eniten ääniä ensimmäisellä kierroksella, niin toisella kierroksella hänen vastaehdokkaansa Ivan Gašparovič voitti vaalit.
Somebody to Love (Jefferson Airplanen kappale)

| ”Somebody to Love” Jefferson Airplane |
| --- | --- | --- |

Singlen tiedot
 Albumilta: Surrealistic Pillow
 B-puoli: ”She Has Funny Cars”
 Äänitetty : 3. marraskuuta 1966 RCA Records, Hollywood, Kalifornia, Yhdysvallat
 Julkaistu: 1. huhtikuuta 1967
 Tekijä(t): Darby Slick
 Tuottaja(t): Rick Jarrard
 Tyylilaji: psykedeelinen rock
 Kesto: 02.54
 Levy-yhtiö: RCA Victor
Listasijoitukset
  Billboard Hot 100: 5.
Jefferson Airplanen muut singlet
| ”My Best Friend” 1966 | ”Somebody to Love” 1967 | ”White Rabbit” 1967 |
Somebody to Love (alkuperäinen nimi Someone to Love) on Darby Slickin tekemä rockkappale. Sen äänitti alun perin The Great Society, ja myöhemmin Jefferson Airplane. Jefferson Airplanen versio sijoittui muun muassa Billboard Hot 100 -singlelistan 5. sijalle. Rolling Stone -lehti listasi Jefferson Airplanen version The 500 Greatest Songs of All Time -listansa sijalle 279.
Somebody’s Me

| ”Somebody´s Me” Enrique Iglesias |
| --- | --- | --- |

Singlen tiedot
 Albumilta: Insomniac
 Julkaistu: 15. toukokuuta 2007 (digitaalinen julkaisu, USA) 11. kesäkuuta 2007
 Tuottaja(t): Sean Garrett
 Tyylilaji: Pop
 Kesto: 03.58
 Levy-yhtiö: Interscope
Enrique Iglesiaksen muut singlet
| ”Do You Know? (The Ping Pong Song)” 2004 | ”Somebody's Me” 2007 | ”Tired of Being Sorry” 2007 |
Somebody´s Me on toinen Enrique Iglesiaksen Insomniac-nimiseltä albumilta Yhdysvalloissa julkaistu single. Kappaleen alkuperäisen musiikkivideon katsottiin olevan sopimaton, ja musiikkivideosta julkaistiin sensuroitu versio. Kappaleesta on tehty englannin- ja espanjankieliset versiot. Espanjankielinen kappale on nimeltään Alguien Soy Yo. Espanjankielisen kappaleen korkein listasijoitus Hot Latin tracks -listalla oli neljäs.
George Gulack

| Mitalit> Maa:   Yhdysvallat.Miesten voimistelu. Olympialaiset  | Mitalit> Maa:   Yhdysvallat.Miesten voimistelu. Olympialaiset  | Mitalit> Maa:   Yhdysvallat.Miesten voimistelu. Olympialaiset  | Maa:   Yhdysvallat> Miesten voimistelu. |
| --- | --- | --- | --- |
|  Kultaa | Los Angeles 1932 | renkaat |  |
George Julius Gulack (12. toukokuuta 1905 Riika, Latvia – 27. heinäkuuta 1987 Boca Raton, Florida, Yhdysvallat) oli latvialaissyntyinen voimistelija ja olympiavoittaja. Hän lähti Yhdysvaltoihin vuonna 1922 ja edusti sitä vuoden 1932 kesäolympialaisissa Los Angelesissa, jossa hän voitti renkaissa kultaa. Myöhemmin Gulack toimi muun muassa Yhdysvaltain olympiakomitean jäsenenä (1934–1958).
Gulack otettiin International Jewish Sports Hall of Fameen vuonna 1984.
Siperian buharalaiset

Siperian buharalaiset ovat yksi Siperian tataareihin sulautuneista etnisistä ryhmistä. Buharalaisiksi kutsuttiin Keski-Aasiasta 1400–1600-luvuilla Länsi-Siperiaan muuttaneita uzbekkeja, tadžikkeja, uiguureita ym. Omakielisiä nimityksiä ovat buharlıq, sartit ja uzbekit.
Buharalaisten muutto Siperiaan alkoi 1300-luvun lopussa, jolloin paikallisten tataarien keskuuteen ryhdyttiin Keski-Aasiasta käsin levittämään islamia. Buharalaiskyliä oli nykyisten Tjumenin, Omskin ja Tomskin alueilla. Heitä asui myös Tjumenin, Tobolskin, Taran ja Tomskin lähellä sijainneissa tataarikylissä. Tärkeimmät elinkeinot olivat maatalous ja karjanhoito, kaupankäynti sekä erilaiset käsityöläisammatit. Vuoden 1897 väestönlaskennan mukaan Siperian buharalaisia oli yli 11 000 ja vuonna 1926 yli 15 000 (suurin osa Taran piirikunnassa). Myöhemmissä väestönlaskennoissa heitä ei ole rekisteröity erillisenä ryhmänä.
Aiheesta muualla

Artikkeli Länsi-Siperian buharalaisista (venäjäksi)
Sekopää

| ”Sekopää” Aste mukana Pete Parkkonen |
| --- | --- | --- |

Singlen tiedot
 Albumilta: Sirkus palaa
 Julkaistu: 21. helmikuuta 2011
 Tuottaja(t): MGI, Goodwill, Lenno
 Tyylilaji: rap, pop
 Kesto: 10.01
 Levy-yhtiö: Warner Music Finland
Asteen muut singlet
| ”Hilloo ja platinaa” 2011 | ”Sekopää” 2011 | ”MRJS!” 2012 |
Sekopää on rap-artisti Asteen kappale hänen neljänneltä studioalbumiltaan, Sirkus palaa. Kappale julkaistiin singlenä 21. helmikuuta 2011. Kappaleella vierailee laulaja Pete Parkkonen. Single sisältää myös MGI:n ja Lennon tekemän remixin artistin Nuorallatanssija -albumin "Paris Hilton" -kappaleesta.
Sekopää nousi kuudeksi viikoksi latauslistalle, jossa sen paras sijoitus oli 22. sija.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Sekopää (mukana Pete Parkkonen) | Henri Lanz, Will Rappaport, Jani Sutelainen, Aku Rannila, Pete Parkkonen | 3.59 |  |  |  |  |  |  |
| 2. | Paris Hilton (MGI & Goodwill & Lenno Remix) | Henri Lanz, Will Rappaport, Jani Sutelainen, Matti Lassila, Lenno Linjama | 6.24 |  |  |  |  |  |  |
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: 22
Radiolista: –
George Grote

Varhainen muotokuva George Grotesta.
George Grote (17. marraskuuta 1794 – 18. kesäkuuta 1871) oli englantilainen klassisen kulttuurin ja kirjallisuuden historioitsija. Hän syntyi Clay Hillissä Kentissä, lähellä Beckenhamia.
Grote päätyi vuonna 1817 David Ricardon ja tämän kautta James Millin ja Jeremy Benthamin vaikutuksen alle ja omaksui utilitaristisen filosofian. Hänen ensimmäinen julkaistu teoksensa oli vuonna 1821 ilmestynyt Statement of the Question of Parliamentary Reform, joka käsitteli parlamentin ja äänestysten uudistamista. Vuonna 1822 hän julkaisi teoksen Analysis of the Influence of Natural Religion on the Temporal Happiness of Mankind by Philip Beauchamp. Vuonna 1823 valmistui kreikan historiaa käsittelevä History of Greece, ja vuonna 1831 jälleen parlamentin uudistamista käsittelevä Essentials of Parliamentary Reform.
Vuonna 1856 Grote alkoi työskennellä Platonia ja Aristotelesta koskevien teostensa parissa. Teos Plato and the Other Companions of Sokrates (3 osaa) ilmestyi vuonna 1865. Aristotelesta käsittelevä teos ei koskaan valmistunut ennen hänen kuolemaansa. Hän oli ehtinyt päättää Organonin käsittelyn ja oli alkamaisillaan metafysiikkaa ja fysiikkaa käsittelevien tutkielmien käsittelyn. Hänet haudattiin Westminster Abbeyhin.